મૃત્યુને ટાળવાના પ્રયાસ અંગે આપણા શાસ્ત્રમાં આવતો હિરણ્યકશિપુનો પ્રસંગ પ્રખ્યાત છે. હિરણ્યકશિપુએ ઘણા કાળના તપથી બ્રહ્માજીને પ્રસન્ન કરી પોતે કદી મરે નહીં એ માટે વરદાન માગ્યું હતું. તેણે વર માગ્યું હતું કે ‘હું દિવસે કે રાત્રે ન મરું, ઘરની અંદર તેમ જ બહાર ન મરું, પૃથ્વી કે આકાશમાં ન મરું, નર કે પશુ, શસ્ત્ર કે અસ્ત્ર તેમ જ સજીવ કે નિર્જીવ પદાર્થથી મારું મોત ન થાય.’ આવું વરદાન મળતાં હિરણ્યકશિપુએ પૃથ્વી પર આતંક મચાવી દીધો હતો. જોકે, તેનાં આવાં જ કુકર્મોને કારણે સ્વયં ભગવાને ‘નૃસિંહ’ અવતાર લઈ, ‘સંધ્યા’ સમયે ‘ઉંબરા’ પર પોતાના ‘ખોળા’માં રાખી ‘નખ’થી માર્યો. જો તમે ભગવાન સાથે ચાલાકી કરીને તર્કયુક્ત વરદાન માગશો તો ભગવાનની પાસે દરેક ચાલાકી-તર્કના ઉપાય હોય જ છે.